Väzemskii (Habarovskan rand)

Väzemskii () om Venäman röunanverine lidn da lidnankund Habarovskan randan suves. Se om Väzemskijan rajonan administrativine keskuz (vspäi 1934).

 Istorii 
Eländpunktan aluz om pandud vl 1894 kuti Väzemskai-raudtestancii () Transsiban «Habarovsk — Vladivostok»-keskustal. Se om nimitadud Ussurin raudten sauvomižen Orest Väzemskii-pämehen oiktastuseks. Eländpunkt sai lidnanvuiččen žilon statusad vl 1938, šingotihe mecan varhapanendal. Žilo sai lidnan statusad vl 1951.

Väzemskii šingotase mecan ümbriradmižen, sömtegimišton, kaivuztehmižen i sauvondmaterialiden sarakon edheotandoil.

 Geografijan andmused 
Lidn sijadase rajonan päivlaskmas, Ussuri-jogen randpolel, vides kilometras suvipäivnouzmha jogespäi (Kitain valdkundröun), 70 m ü.m.t. keskmäižel korktusel.

Matkad Habarovskhasai om 125 km pohjoižhe avtol. Lähembaine Venäman lidn om Bikin 88 km suvipäivlaskmha orhal, sada kilometrad raudtedme vai «Ussuri»-avtotedme, avtote läbitab lidnan suvipäivnouzmad.

Klimat om ven mussonine. Voden keskmäine lämuz om +2,9 C°, kezakun-elokun +18,2..+21,5 C°, tal'vkun-uhokun −14,8..−19,3 C°. Paneb sadegid 707 mm vodes, enamba heinkus-elokus (144..149 mm kus), vähemba tal'vkus-keväz'kus (11..22 mm kus).

 Tobmuz 
Väzemskii om lidnankundan üks'jäižeks eländpunktaks.

Lidnankundan tobmuden pämez' om sen Administracijan pämez'. Edeline lidnan pämez' om Aleksandr Usenko (2009 — reduku 2020). Deputatoiden nevondkundan ezimez' om Galina Žigalina vn 2013 kül'mkuspäi.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 14 555 ristitud, rajonan koume videndest, vn 2021 — 12 775 ristitud. Kaik 13 187 eläjad oli lidnas vl 2017. Kaikiš suremb lidnan ristitišt oli 17..19 tuhad eläjid vll 1939−2001 (19 000 rist. vl 1967).

Ortodoksižen hristanuskondan puine ph. Mikulai-čudonsädajan jumalanpert'Väzemskijan pühäpertid sobory.ru-saital.  (1898−1901) om udessündutadud lidnas vozil 1993−2001.

Lapsiden opendusen aluzkundad oma kuz' päivkodid (nomer 1..4, 6, 134), koume keskškolad (nomer 1, 2, 20), aluzškol (nomer 3), škol-internat (nomer 12), rajonan čomamahtoiden škol, «Junior»-sportškol. Väzemskijan mechoz-tehnikumVäzemskijan mechoz-tehnikuman sait (vlt-dv.ru).  om lidnan professionaližen opendusen aluzkundaks vspäi 1934.

 Galerei 

 Homaičendad 

 Irdkosketused 
 Lidnan tobmuden sait (vyazemskii.khabkrai.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Habarovskan randan lidnad
*